Alberto Sy Uy

**Alberto Sy Uy** (født 1966) er en filippinsk katolsk geistlig og erkebiskop av Cebu.

## Liv og virke
### Bakgrunn
Alberto Sy Uy, kalt «Abet», ble født 18. oktober 1966 i Ubay på Bohol. Han studerte filosofi ved *Immaculate Heart of Mary Seminary* i Tagbilaran og teologi ved *Saint John Mary Vianney Theological Seminary* i Cagayan de Oro, hvor han også tok en mastergrad i pastoraltjeneste. Han tok lisens i teologi ved *Loyola School of Theology* i Quezon City. 
### Prest
Alberto Uy ble presteviet den 14. april 1993 for bispedømmet Talibon på Bohol. Deretter tjenestegjorde han som sogneprest i sognekirken i Jagna frem til 1995, før han ble dekan for seminarister ved *Immaculate Heart of Mary Seminary* frem til 1997.

Han fortsatte sine studier ved Det pavelige universitet  Gregoriana I Roma, hvor han tok doktorgrad i teologi i 2006. Etter å ha fullført doktorgradsstudiene i Roma, ble han rektor ved *Saint John Mary Vianney Theological Seminary* i Cagayan de Oro fra 2006 til 2010, før han returnerte til Jagna for å virke som sogneprest swe. Fra 2013 til 2016 var han sogneprest i Talibon-katedralen, og samtidig bispedømmets biskoppelige vikar for presteskapet.

### Biskop av Tagbilaran
Pave Frans utnevnte ham den 13. oktober 2016 til biskop av Tagbilaran. Der etterfulgte han biskop Leonardo Y. Medroso, samme dag fikk innvilget sin aldersbetingede avskjedssøknad.

Han ble bispeviet av erkebiskopen av Manila, kardinal Luis Antonio Tagle, den 5. januar året etter i Trefoldighetskatedralen i Talibon. Medkonsekrerende var erkebiskopen av Cebu, Jose Serofia Palma, og biskopen av Talibon, Daniel Patrick Parcon. Han ble innført i embedet dagen etter i katedralen i Tagbilaran.

I mai 2024 roste Uy i et åpent brev Bohol-representantene Edgar Chatto, Ma. Vanessa C. Aumentado og Alexie Tutor for deres «modige holdning» ved å stemme mot skilsmisseloven. I desember formanet Uy sine menighetsmedlemmer angående korrupsjon innen infrastruktur-sektoren. Han uttrykte sterk motstand mot den planlagte byggingen av Cebu-Bohol-broen basert på miljøvernsbekymringer og mulig skade på Danajon Bank.

### Erkebiskop av Cebu City
Pave Leo XIV utnevnte ham den 16. juli 2025 til erkebiskop av Cebu. Der etterfulgte han erkebiskop Jose Serofia Palma, som var fylt 75 år og samtidig fikk innvilgert sin aldersbestemte avskjedssøknad. På det tidspunktet var erkebispedømmet Cebu det største i hele Asia, etter antallet katolikker. Pr 31. desember 2023 hadde erkebispedømmet 4.678.039 katolikker (86,8% av folketallet), 626 prester og 1.025 ordenssøstre, og 176 menigheter.

Han ble  høytidelig innsatt i embedet i katedralen i Cebu City den 30. september av erkebiskop Charles John Brown, den apostoliske nuntius til Filippinene. Hans installasjonsmesse ble også koncelebrert av kardinal Luis Antonio Tagle.

Den 1. oktober 2025, dagen etter han var blitt innsatt i embedet, besøkte han umiddelbart de kirkene og menighetene, inkludert Daanbantayan-kirken i Nord-Cebu, som ble hardt rammet av det store jordskjelvet som fant sted bare noen få timer etter innsettelsesmessen. Han ba om hjelp til menneskene i de jordskjelvrammede områdene, og beordret også menighetene der til å avstå fra å bruke kirkene til messer av sikkerhetshensyn.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santorio (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Erkebiskop Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1751–1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823–1896) *1857
* Erkebiskop Salvatore Magnasco (1806–1892) *1868
* Kardinal Gaetano Alimonda (1818–1991) *1877
* Kardinal Giovanni Cagliero (1838–1926) *1884
* Erkebiskop Guglielmo Piani (1875–1956) *1922
* Erkebiskop José Maria Diosomito Cuenco (1885-1972) *1942
* Biskop Antonio Floro Frondosa (1909-1993) *1952 
* Kardinal Jaime Lachica Sin (1928-2005) *1967
* Kardinal Luis Antonio Gokim Tagle (1957-) *2001
* Biskop *Alberto Sy Uy* (1966 -) *2017

## Referanser